7. pielikums
Atklāta konkursa nolikumam
“Vieglo transportlīdzekļu piegāde”
iepirkuma identifikācijas Nr. LM VDI 2026/2

SERVISA LĪGUMA NOSACĪJUMI (PROJEKTS)

Iepirkuma rezultātā tiek noslēgts līgums saskaņā ar šo projektu. Līguma projekts var tikt precizēts (papildināts un koriģēts) ar nenozīmīgiem papildinājumiem, korekcijām, piemēram, ja izmantotie formulējumi ir neprecīzi, pārrakstīšanās un tehniski kļūdu labojumi, par kārtību un termiņiem savstarpējai informācijas apmaiņai, ja puses vienojas par abpusēji izdevīgākiem un/vai ērtākiem risinājumiem, līguma ērtākai izpildei par atbildīgo kontaktpersonu noteikšanu, par atbildīgo personu pārstāvības tiesībām un apjomu noteikšanu u.c.
Servisa līgums  Nr._________________

Dokumenta datums ir tā elektroniskās parakstīšanas datums, kas skatāms pēdējā pievienotā elektroniskā paraksta laika zīmogā

Valsts darba inspekcija, vienotais reģistrācijas Nr. 90000032077, turpmāk - Pasūtītājs, tās direktora Renāra Lūša personā, kurš rīkojas saskaņā ar Darba inspekcijas likuma 6.panta otro daļu, no vienas puses, un
[Izvēlētā Izpildītāja nosaukums], vienotais reģistrācijas Nr. ____,_(turpmāk – “Izpildītājs”), kuru uz ____________ pamata pārstāv tās ____________, no otras puses,

 abas kopā sauktas “Puses”, katra atsevišķi „Puse”,
pamatojoties uz atklātā konkursa Vieglo transportlīdzekļu piegāde” (iepirkuma identifikācijas Nr. LM VDI 2026/2) rezultātiem un starp Pusēm noslēgto ___.gada __._____  līgumu  Nr. ____ par autotransporta piegādi (turpmāk – Piegādes līgums),
bez viltus, maldības vai spaidiem, noslēdz šādu līgumu (turpmāk – “Līgums”):
1. Līguma priekšmets
1.1. Izpildītājs par samaksu, ar saviem materiāliem, iekārtām, inventāru, tehniku un darbaspēku apņemas veikt tehniskās apkopes, garantijas un ārpusgarantijas remontu, ietverot Pakalpojuma izpildei nepieciešamo materiālu un rezerves detaļu sagādi, nomaiņu un izejmateriālu pielietošanu (turpmāk tekstā – „Pakalpojums”) Pasūtītājam piegādātātajam/piegādātājiem transportlīdzkļiem:(  trl.nosaukums) _____ (turpmāk – “Transportlīdzeklis”) atbilstoši starp Pusēm noslēgtajam Piegādes līgumam, t.sk. Piegādes līgumam pievienotajai Tehniskajai specifikācijai un Transportlīdzekļa / Transportlīdzekļu ražotāja Garantijas noteikumiem.
1.2. Pakalpojums tiek veikts šādos Izpildītāja servisa centros (turpmāk – Serviss):
(tiks norādīts atbilstoši iepirkumā Tehniskajā piedāvājumā norādītajam)
	[bookmark: _Hlk204618111]N.
p.k.
	Izpildītāja autorizētie servisi

	
	Pilsēta
	Nosaukums
	Adrese
	Kontaktpersonas vārds, uzvārds, tālruņa numurs

	1.
	(..)
	
	
	

	2. 
	(..)
	
	
	



2. Pakalpojumam termiņš
2.1. Pakalpojums jānodrošina: atbilstoši Piegādes līgumā noteiktajam Transportlīdzekļa garantijas termiņam vai līdz brīdim, kad vērtība par izpildītiem Pakalpojumiem sasniedz Līgumā noteikto kopējo plānoto līgumcenas apmēru.
2.2. Atsevišķi Pakalpojuma izpildes termiņi tiek noteikti Līgumā noteiktajā kārtībā savstarpēji saskaņotā Tāmē.

3. Pakalpojuma cena un norēķinu kārtība
3.1. Par Līguma 1.1. punktā noteikto Pakalpojumu tiek noteiktas šādas cenas un atlaides vērtības:
	[bookmark: _Hlk203384482]Tehniskās apkopes un remonta pakalpojums (Serviss)
	Servisa normstundas cena EUR bez PVN atbilstoši pakalpojuma veidam

	Mehāniķa pakalpojuma 1 (vienas) darba stundas cena
	

	Metinātāja pakalpojuma 1 (vienas) darba stundas cena
	

	Auto elektriķa pakalpojuma1 (vienas) darba stundas cena
	

	Krāsotāja pakalpojuma 1 (vienas) darba stundas cena
	

	Diagnostikas pakalpojuma 1 (vienas) darba stundas cena
	

	Transportēšanas (auto evakuatora) pakalpojuma cena EUR/km
	

	Transportlīdzekļa tehniskās apkopes 1 (vienas) darba stundas cena
	

	Atlaide materiāliem un rezerves daļām, uz kurām nav attiecināmi garantijas nosacījumi
	Procenti

	Atlaide rezerves daļām, (procentos)
	

	Atlaide materiāliem, uz kuriem nav attiecināmi garantijas nosacījumi (procentos)
	


3.1.1. cenas attiecas uz visiem Izpildītāja autorizētajiem servisiem (Līguma 1.2. punkts);
3.1.2. atlaides tiek piemērotas konkrētā brīdī spēkā esošajai mazumtirdzniecības cenai;
3.1.3. atlaide materiāliem un rezerves daļām attiecas uz visiem tehniskajiem šķidrumiem (eļļas, bremžu šķidrumi un tml.), rezerves daļām.
3.2. [bookmark: _Hlk180397068]PVN tiek aprēķināts un norādīts rēķinā un apmaksāts atbilstoši darījuma brīdī spēkā esošo tiesību aktu prasībām.
3.3. Līguma 3.1.punktā fiksētā cena Līguma darbības laikā nevar tikt paaugstināta.
3.4. Līguma darbības laikā Pasūtītājs iegādājas un Izpildītājs veic Pakalpojumu par Līguma 3.1. punktā noteikto Pakalpojuma cenu un Atlaidi, atbilstoši faktiskajai Pasūtītāja nepieciešamībai. Līgumam tiek noteikta kopējā plānotā līgumcena (tiks norādīts saskaņā ar iepirkuma noteikumiem un atbilstoši Valsts darba inspekcijas plānotajam finanšu budžetam) līdz ___ (__ eiro, 00 centi) EUR bez PVN, neieskaitot PVN. Pasūtītājs ir tiesīgs Līguma darbības laikā izmantot Pakalpojumu, nepārsniedzot noteikto kopējo plānoto līgumcenu
3.5. Līgumcena un Atlaide ietver Izpildītāja absolūti visas izmaksas, kas saistītas ar Līguma izpildi visā Līguma darbības laikā, tai skaitā: izmaksas garantijas uzturēšanai, tehniskām apkopēm un remontam, atbilstoši Transportlīdzekļu ražotāja noteikumiem un standartiem nolīgtajam garantijas termiņam, kā arī personāla un administratīvās izmaksas, dabas resursu, muitas, sociālie u.c. nodokļi (izņemot PVN) saskaņā ar Latvijas Republikas tiesību aktiem, kā arī pieskaitāmās izmaksas, ar peļņu un riska faktoriem saistītās izmaksas, neparedzamos izdevumus u.tml.
3.6. Samaksa tiek veikta par izpildītiem un pieņemtiem Pakalpojumiem 30  (trīsdesmit) kalendāro dienu laikā no Pakalpojumu nodošanas – pieņemšanas akta abpusējas parakstīšanas un Līguma noteikumiem atbilstoša rēķina saņemšanas dienas, pārskaitot naudas summu Izpildītāja rēķinā norādītajā bankas norēķinu kontā.
3.7. Pasūtītājs veic samaksu Izpildītājam tikai par pilnīgi, labā kvalitātē un termiņā, atbilstoši spēkā esošo tiesību aktu prasībām, kas reglamentē Pakalpojuma jomu, kā arī Līguma noteikumiem un Pasūtītāja norādījumiem izpildītu Pakalpojumu.
3.8. Pakalpojumam avansa maksājums nav paredzēts.
3.9. Izpildītājs, sagatavojot rēķinu, norāda datus saskaņā ar spēkā esošo tiesību aktu prasībām, kas reglamentē rēķinu noformēšanu un saturu, kā arī noteikti norāda Pasūtītāja rekvizītus, juridisko adresi un Pasūtītāja struktūrvienības (Pakalpojuma saņēmēja) rekvizītus , Pasūtītāja piešķirto Līguma numuru un datumu informāciju, informāciju par izpildīto Pakalpojumu– tehniskās apkopes darbi, rezerves daļu  nomaiņa, pakalpojuma veikšanas vieta u.tml.
3.10. [bookmark: _Hlk180575238]Puses vienojas, ka rēķins saskaņā ar Līgumu tiek sagatavots elektroniski un ir derīgs bez paraksta, un ir abām Pusēm saistošs. Izpildītājs saskaņā ar Līgumu sagatavoto elektronisko rēķinu nosūta no Izpildītāja elektroniskās pasta adreses: ___________ uz Pasūtītāja elektronisko pasta adresi , kas paredzēta elektronisko rēķinu iesniegšanai strukturētā formā: EINVOICE@90000032077
Gadījumā, ja mainās noteiktās e-pasta adreses, attiecīgajai Pusei ir pienākums 5 (piecu) darba dienu laikā no izmaiņu veikšanas brīža par to rakstveidā paziņot otrai Pusei, šādā gadījumā šis Līguma punkts tiks uzskatīts par grozītu bez atsevišķas Pušu rakstiskas vienošanās, sākot ar attiecīgās Puses pārstāvēt tiesīgās personas parakstīta paziņojuma saņemšanas brīdi Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.
3.11. Puses vienojas, ka elektroniskā rēķina apmaksas termiņu skaita no dienas, kad Izpildītājs ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem.
3.12. Ja Pakalpojums nav izpildīts pilnīgi vai labā kvalitātē, tad Izpildītājs nekavējoties novērš neatbilstības 5 (piecu) darba dienu laikā vai ar Pasūtītāju saskaņotā termiņā. Pasūtītājs samaksu par Pakalpojumu neveic līdz Pakalpojums nav veikts pilnīgi un labā kvalitātē. Tādā gadījumā iepriekš izsniegtais rēķins uzskatāms par iesniegtu Pasūtītājam dienā, kad Pakalpojums veikts pilnīgi un labā kvalitātē.
3.13. Pasūtītājs ir tiesīgs neveikt samaksu par veiktajiem Pakalpojumiem, ja rēķinā norādītā summa ir atšķirīga no Transportlīdzekļa/Pakalpojumu nodošanas - pieņemšanas aktā (vai darba uzdevumā/darba lapā) norādītās. Par konstatētajām atšķirībām Pasūtītājs nekavējoties informē Izpildītāja pilnvaroto personu.
3.14. Faktiskais izmantotais Pakalpojums tiek fiksēts Pakalpojuma pieņemšanas dokumentos un rēķinos atbilstoši norādītajiem Pakalpojuma veidiem un daudzumiem.
3.15. [bookmark: _Hlk164366435]Gadījumā, ja Līgumā noteiktais maksājuma dokuments, Transportlīdzekļa/Pakalpojuma pavaddokumenti neatbilst spēkā esošo tiesību aktu prasībām vai nav norādīts Pasūtītāja Līgumam piešķirtais reģistrācijas numurs un/vai pieļautas matemātiskas vai citas kļūdas, kuras padara Līguma saistību izpildi par neiespējamu, Pasūtītājam ir tiesības neveikt maksājumus līdz korekti noformēta dokumenta saņemšanai. Šajā gadījumā maksājuma termiņš sākas no korekti noformēta dokumenta saņemšanas dienas un nav uzskatāms par kavējumu.
3.16. Maksājums ir uzskatīts par veiktu brīdī, kad Pasūtītāja banka to ir pieņēmusi apstrādei.

4. [bookmark: _Hlk165585061]Pakalpojuma pieprasījums, veikšana un pieņemšana
4.1. Pakalpojumu sniegšanas jautājumu operatīvai risināšanai un informācijas apmaiņai Puses nozīmē Līguma 13.1.punktā noŗādītās personas par pilnvarotajiem pārstāvjiem, kas ir tiesīgi risināt visus jautājumus par Līgumā noteikto saistību izpildi.
4.2. Izpildītājs veic Pakalpojumu pēc Pasūtītāja pieprasījuma, kas tiek nosūtīts, izmantojot Līguma 13.1.punktā norādīto Pušu pilnvaroto personu e-pastus, ievērojot Līguma 4.3.punktā noteiktos nosacījumus (turpmāk – Pakalpojuma pieteikums vai Servisa pakalpojuma pieteikums). Papildus pieprasījumam, izmantojot Līguma 13.1.punktā norādīto Pušu pilnvaroto personu norādītos numurus, telefoniski Pasūtītājs informē Izpildītāju par Pakalpojuma pieteikuma iesniegšanu, vienlaikus vienojoties par pieņemšanas laiku Transportlīdzekļa nogādāšanai līdz Servisam un Pakalpojuma uzsākšanas - Diagnostikas laiku.
4.3. Pakalpojuma pieprasījumā Pasūtītājs norāda:
4.3.1. Transportlīdzekļa, kuram jāveic Pakalpojums, marku, modeli un valsts reģistrācijas numuru;
4.3.2. [bookmark: _Hlk172538756]pilnvaroto personu (vārdu, uzvārdu) un kontaktinformāciju (tālruņa numuru), kura ir tiesīga pieņemt Transportlīdzekli/Pakalpojumu pēc izpildes un parakstīt Transportlīdzekļa/Pakalpojuma nodošanas – pieņemšanas aktu (vai darba uzdevumu/darba lapu);
4.3.3. citu nepieciešamu informāciju – veicamā Pakalpojuma raksturojums (tehniskā apkope, Pakalpojumi, garantijas darbi u.tml.).
4.4. Pasūtītāja pilnvarotā persona nodod Transportlīdzekli Izpildītājam Pakalpojuma izpildei un saņem pēc pakalpojuma sniegšanas. Savukārt, Izpildītājs pieņem Pakalpojuma pieteikumā norādīto Transportlīdzekli ar nodošanas – pieņemšanas aktu (vai darba uzdevumu/darba lapu), kurā norāda Pasūtītāja Transportlīdzekļa marku un modeli, valsts reģistrācijas numuru, vizuālo stāvokli, Transportlīdzekļa pieņemšanas datumu un laiku, odometra rādījumus, Pasūtītāja pilnvarotās personas vai Transportlīdzekļa vadītāja amatu, vārdu un uzvārdu, kā arī Izpildītāja pārstāvja, kas pieņēma Transportlīdzekli, amatu, vārdu un uzvārdu.
4.5. Izpildītājam ir jānodrošina Pasūtītāja Transportlīdzekļa brīva iebraukšana Servisā vai Izpildītāja teritorijā, kurā tiks sniegts Pakalpojums.
4.6. Diagnostika, Tāmes noformēšana un saskaņošana Pakalpojuma uzsākšanai:
4.6.1. Izpildītājs ne vēlāk kā 1 (vienas) darba dienas laikā pēc Transportlīdzekļa pieņemšanas veic Transportlīdzekļa tehniskā stāvokļa diagnostiku un noformē un iesniedz Pasūtītājam saskaņošanai Pakalpojuma izmaksu tāmi (turpmāk – Tāme), kurā norāda diagnostikā konstatēto, t.sk.:
· informāciju par Transportlīdzeklim konstatētajiem defektiem, bojājumiem;
· veicamo Pakalpojumu (darbus) – nosaukums;
· Pakalpojuma izpildei nepieciešamo materiālu un rezerves daļu (oriģinālo un/vai alternatīvo) sarakstu un to izmaksas;
· [bookmark: _Hlk165553086]Pakalpojumu veikšanai nepieciešamo laiku jeb izpildes termiņu -  Pakalpojumu izpildei plānoto darba stundu skaitu.
4.6.2. Pasūtītājs 1 (vienas) darba dienas laikā, skaitot no Tāmes saņemšanas dienas , ja nav iebildumi par Tāmē norādīto - saskaņo Tāmi, iesniedzot Izpildītājam saskaņojumu, bet iebildumu gadījumā – nosūta iebildumus;
4.6.3. Izpildītājs ne vēlāk kā 1 (vienas) darba dienas laikā no iebildumu saņemšanas dienas no Pasūtītāja, iesniedz jaunu Tāmi, ņemot vērā Pasūtītāja izteiktos iebildumus. Atkārtoti sagatavotās Tāmes saskaņošana notiek, ievērojot Līguma 4.6.1. punktā noteikto kārtību;
4.6.4. Līguma 4.6.1.-4.6.3.apakšpunktos noteiktā informācijas apmaiņa un saskaņojumi, kas veikti, izmantojot Līguma 13.1.punktā norādīto Pušu pilnvaroto personu e-pastus, Pusēm ir saistoši un ir neatņemama Līguma sastāvdaļa bez astevišķas vienošanās parakstīšanas.
4.7. Izpildītājs uzsāk Pakalpojumu tikai pēc Tāmes saskaņojuma saņemšanas , ievērojot Līgumā noteikto kārtību, un ne vēlāk kā 3 (trīs) darba dienu laikā no Tāmes saskaņošanas dienas. Ja Puses nevienojas par veicamo Pakalpojumu (apjomu vai laiku u.c.), Pasūtītājs pieņem Transportlīdzekli atpakaļ bez Pakalpojumu veikšanas, apmaksājot tikai maksu par defektu novērtējumu.
4.8. Pakalpojuma veikšanā Izpildītājs izmanto, ciktāl objektīvi iespējams, tikai oriģinālās rezerves daļas, materiālus, un gadījumos, ja piegādes termiņš ir nesamērīgi ilgs vai piegāde nav iespējama - alternatīvās rezerves daļas, materiālus. Pasūtītājs nodrošina Pakalpojuma veikšanai nepieciešamo rezerves daļu un materiālu sagādi, ja nepieciešams, iegādājoties no citiem piegādātājiem, nodrošinot līguma 7.9. un 7.10.punktos noteiktā izpildi.
4.9. Pakalpojumu maksimālais izpildes termiņš ir ne vēlāk kā 10 (desmit) darba dienas no Tāmes saskaņošanas dienas. Gadījumā, ja Pakalpojumu izpildes termiņš pārsniedz 3 (trīs) darba dienas, Izpildītājs nodrošina Pasūtītājam bezmaksas maiņas transportlīdzekli, kas atbilst Pakalpojumiem nodotā Transportlīdzekļa klasifikācijai (M1) un funkcionalitātei.
4.10. Gadījumos, kad nepieciešamas izmaiņas saskaņotajam Pakalpojuma apjomam vai termiņam, Izpildītājs nekavējoties, bet ne vēlāk ka 1 (vienas) darba dienas laikā no šādas nepieciešamības konstatācijas brīža Izpildītājs informē Pasūtītāja pilnvaroto personu, izmantojot Līguma 13.1.punktā norādītos e-pastus, un Puses savstarpēji saskaņo Pakalpojuma izpildes gaitu un termiņu, t.sk. šādos gadījumos:
4.10.1. Pakalpojuma veikšanai nepieciešamo rezerves daļu un/vai materiālu sagāde (pasūtīšana, transportēšana) un Pakalpojuma izpildes termiņš balstīts uz minēto rezerves daļu un/vai materiālu piegādātāju sniegtajām ziņām;
4.10.2. personāla resursu īslaicīgas prombūtnes dēļ vai tehniskā aprīkojuma darbības traucējumu dēļ, kas ietekmē Pakalpojumu veikšanas kvalitāti;
4.10.3. jāmaina Pakalpojuma ietvaros veicamie darbi un, attiecīgi, maināms (samazināms vai palielināms) saskaņotais Pakalpojuma apjoms un Tāme.
4.11. Līguma 4.7. un 4.9.punktā noteiktie termiņi Pakalpojuma izpildei var tikt pagarināti, Pusēm savstarpēji rakstveidā saskaņojot Pakalpojuma izpildes termiņa pagarināšanu, izmantojot Līguma 13.1.punktā norādītos Pušu pilnvaroto personu e-pastus, ja Izpildītājam ir objektīvi un pamatoti iemesli, t.sk., ja Pakalpojuma veikšanai nepieciešamo rezerves daļu/materiālu piegāde kavējas vai nav pieejami iegādei.
4.12. [bookmark: _Hlk165585279]Pasūtītājam nav pienākums veikt samaksu par Pakalpojumu, kurš nav veikts Līgumā noteiktajā kārtībā un/vai saskaņots ar Pasūtītāja pilnvaroto personu. Pusēm ir saistoši saskaņojumi, kas veikti, izmantojot Līguma 13.1.punktā norādīto Pušu pilnvaroto personu e-pastus bez atsevišķas savstarpējas vienošanās parakstīšanas.
4.13. Pakalpojuma pieņemšana un pieņemšanas dokumenta parakstīšana:
4.13.1. Pakalpojums izpildi apliecina abpusēji parakstīts Transportlīdzekļa /Pakalpojuma nodošanas – pieņemšanas akts (vai darba uzdevuma/darba lapa);
4.13.2. Par Pakalpojumu izpildi Izpildītājs noformē Transportlīdzekļa/Pakalpojuma nodošanas – pieņemšanas akts (vai darba uzdevums/darba lapa), kurā norāda detalizētu informāciju par veikto Pakalpojumu, t.sk.:
4.13.2.1. [bookmark: _Hlk165580522]Pakalpojuma pieņemšanas datums un laiks;
4.13.2.2. [bookmark: _Hlk113522864][bookmark: _Hlk165580531]datums un laiks, kad Transportlīdzeklis tiek nodots Pasūtītājam pēc Pakalpojuma izpildes;
4.13.2.3. [bookmark: _Hlk165580538]Transportlīdzekļa marka, modelis un valsts reģistrācijas numurs;
4.13.2.4. [bookmark: _Hlk165580553]Transportlīdzekļa odometra rādījums;
4.13.2.5. būtiskie vizuālie defekti;
4.13.2.6. izmaksu kalkulācija, kurā tiek norādīts Pakalpojumu izpildes laikā izpildīto darbu un to normstundu skaits, izpildes periods (datums no ..līdz). mainīto/uzstādīto/ izmantoto materiālu un rezerves daļu uzskaitījums, norādot atbilstošas mērvienības un daudzumu
4.13.3. ja Pakalpojuma veikšanai ir nodoti vairāki Transportlīdzekļi, Izpildītājs sagatavo Transportlīdzekļa/Pakalpojumu nodošanas – pieņemšanas aktu (vai darba uzdevumu/darba lapu) par katru Transportlīdzekli atsevišķi;
4.13.4. Transportlīdzekļa/Pakalpojumu nodošanas – pieņemšanas aktu (vai darba uzdevuma/darba lapas) ar šo Līgumu tiek pilnvarotas parakstīt Līguma 13.1.punktā noteiktās Pušu pilnvarotās personas vai – no Pasūtītāja puses Pakalpojuma pieteikumā norādītā Pasūtītāja atbildīgā persona, vai cita persona, ko Pasūtītājs ar atsevišķu pilnvaru pilnvarojis pieņemt Pakalpojumu un parakstīt nodošanas – pieņemšanas aktu (vai darba uzdevumu/darba lapu);
4.13.5. pēc Pakalpojuma pieņemšanas ar Transportlīdzekļa nodošanas – pieņemšanas aktu (vai darba uzdevumu/darba lapu) Izpildītājs vēl ir mantiski atbildīgs par Transportlīdzekļa saglabāšanu un tā tehnisko stāvokli līdz tā nodošanas brīdim. Par Transportlīdzekļa nodošanu (atgriešanu) Pasūtītājam tiek veikta atzīme uz savstarpēji saskaņotā Transportlīdzekļa/Pakalpojumu nodošanas – pieņemšanas akta (vai darba uzdevumu/darba lapas).
4.14. Pirms Transportlīdzekļa nodošanas – pieņemšanas akta (vai darba uzdevuma) parakstīšanas, Pasūtītājam ir tiesības pieprasīt veikto Pakalpojumu pārbaudi/testēšanu, lai pārliecinātos par kvalitāti. Pārbauda un izvērtē izpildīto Pakalpojumu un, ja Pakalpojums izpildīts kvalitatīvi, atbilstoši Līgumā noteiktajam, pieņem  Pakalpojumu un paraksta Transportlīdzekļa/Pakalpojumu nodošanas – pieņemšanas aktu (vai darba uzdevumu/darba lapu).
4.15. Iebildumi par Pakalpojumu:
4.15.1. Ja Pasūtītājs konstatē trūkumus un uzskata, ka Pakalpojumi izpildīts nekvalitatīvi jeb neatbilstoši Līgumā noteiktajam, Pasūtītājs atsaka Pakalpojumu pieņemšanu un Transportlīdzekļa/Pakalpojumu nodošanas – pieņemšanas akta (vai darba uzdevuma/darba lapas) parakstīšanu un iesniedz Izpildītājam motivētus iebildumus.
4.15.2. Ja pēc Transportlīdzekļa/Pakalpojumu nodošanas – pieņemšanas akta (vai darba uzdevuma/darba lapas) abpusējas parakstīšanas Pasūtītājs konstatē, ka Pakalpojums ir veikts nekvalitatīvi, Līguma nosacījumiem neatbilstoši, Pasūtītājs par to iesniedz Izpildītājam Līgumā noteiktajā kārtībā pretenziju un uzaicina Izpildītāju ierasties pretenzijā norādītajā vietā un laikā Pakalpojuma neatbilstības akta noformēšanai par konstatētajām neatbilstībām/trūkumiem. Izpildītāja neierašanās gadījumā Pasūtītājs  noformē Pakalpojuma neatbilstības aktu bez Izpildītāja klātbūtnes un iesniedz to Izpildītājam. Izpildītāja vienpusēji sagatavots un iesniegts Pakalpojuma neatbilstības akts ir saistošs Izpildītājam, un tam ir tādas pašas tiesiskās sekas kā abpusēji parakstītajam aktam.
4.15.3. Par šī Līguma 4.15.1. un 4.15.2.punktā noteiktajiem iebildumiem Puses sniedz informāciju, izmantojot Līguma 13.1.punktā norādītos Pušu pilnvaroto personu e-pastus, un noteiktajā kārtībā par minēto veiktās sarakstes Pusēm ir saistošas un ir neatņemama Līguma sastāvdaļa bez astevišķas vienošanās parakstīšanas.
4.16. Līguma 4.15. punktā noteiktajā gadījumā Izpildītājs ne vēlāk kā 5 (piecu) darba dienu laikā pēc Pasūtītāja motivēta iebilduma vai Pakalpojuma neatbilstības akta saņemšanas Izpildītājs novērš par saviem līdzekļiem Pasūtītāja konstatētā neatbilstība / konstatētās neatbilstības. Pēc Izpildītāja Pakalpojumu neatbilstību/trūkumu novēršanas tiek veikta atkārtota Pakalpojumu pieņemšana Līguma 4.13.punktā noteiktajā kārtībā.
4.17. Transportlīdzekļa/Pakalpojumu nodošanas – pieņemšanas akta (vai darba uzdevuma/darba lapas) parakstīšana neatbrīvo Izpildītāju no atbildības par Pakalpojumu neatbilstībām, kas atklājas pēc Pasūtītāja Pakalpojumu pieņemšanas.
4.18. Gadījumā, ja Pasūtītājs konstatē Pakalpojuma izpildes laikā Transportlīdzeklim nodarītos bojājumus, par kuru rašanos nav vainojams Pasūtītājs, Pasūtītājs konstatētos bojājumus ieraksta Transportlīdzekļa/Pakalpojuma nodošanas-pieņemšanas aktā. Šajā gadījumā Izpildītājam par saviem līdzekļiem ir jānovērš konstatētie bojājumi ne vēlāk kā 5 (piecu) darba dienu laikā no ieraksta par Transportlīdzekļa bojājumiem izdarīšanas Pakalpojuma nodošanas – pieņemšanas aktā (vai darba uzdevumā/darba lapā) vai jāatlīdzina Pasūtītājam zaudējumi par konstatētiem bojājumiem nē vēlāk kā 15 (piecpadsmit) darba dienu laikā pēc rēķina par zaudējumu atlīdzināšanu saņemšanas no Pasūtītāja.
4.19. [bookmark: _Hlk165553034]Izpildītājam ir jānodrošina Pakalpojuma sniegšana vismaz darba dienās ar 8 (astoņu) stundu darba laiku.
4.20. [bookmark: _Hlk165553046]Pakalpojumu nepieciešamo veidu un sniegšanas laiku saskaņo pilnvarotās personas.

5. Pušu pienākumi
5.1. Pasūtītājam ir tiesības kontrolēt Izpildītāja sniegto Pakalpojumu kvalitāti un termiņus, veicot pārbaudes vai pieprasot informāciju par Pakalpojumu gaitu.
5.2. Pasūtītājam ir tiesības pieprasīt no Izpildītāja visu informāciju, kas saistīta ar Pakalpojumu sniegšanu un Līguma izpildi.
5.3. Pasūtītājs apņemas savlaicīgi iesniegt Pakalpojumu pieteikumus un nodrošināt Transportlīdzekļa pieejamību Izpildītājam atbilstoši Līguma noteikumiem.
5.4. Pasūtītājs ir tiesīgs atteikties pieņemt Pakalpojumu, ja tas neatbilst Līguma nosacījumiem, Tehniskajai specifikācijai vai piemērojamajiem standartiem.
5.5. Izpildītājam ir pienākums Pakalpojumus veikt kvalitatīvi, saskaņā ar Transportlīdzekļu ražotāja noteiktajām tehnoloģijām un metodēm, tehniskās apkopes veikt apkopei paredzētajā izpildes laikā un saskaņā ar tehniskajās apkopēs veicamo darbu aprakstu, kā arī nodrošināt, lai Pakalpojumus veic kvalificēti speciālisti, kuri apmācīti darbam ar iekārtām, pārzina konkrētās markas Transportlīdzekļus, tās rezerves detaļas, iekārtas un tehnoloģiskās metodes.
5.6. Izpildītājs ir atbildīgs par Pakalpojumu kvalitatīvu izpildi, tajā skaitā, par Pakalpojumos izmantojamo rezerves daļu kvalitāti un atbilstību Transportlīdzekļa ražotāja noteiktajiem standartiem.
5.7. Veicot Pakalpojumu, Izpildītājs apņemas:
5.7.1. Veikt Pakalpojumu tikai saskaņā ar Līgumā noteiktajā kārtībā Pasūtītāja pilnvarotās personas rakstisku apstiprinājumu;
5.7.2. Pakalpojuma izpildes laikā atklātos defektus, bojājumus, kur nepieciešams veikt papildus darbus un, kas netika ietverti sākotnēji saskaņotajā Tāmē, remontēt tikai pēc iepriekšējas saskaņošanas ar Pasūtītāju;
5.7.3. izmantot tikai oriģinālas Transportlīdzekļu ražotāja standartiem atbilstošas rezerves detaļas un materiālus, ciktāl objektīvi iespējams;
5.7.4. neparedzētu un neatliekamu Pakalpojumu gadījumā pieņemt Transportlīdzekli un veikt nepieciešamo Pakalpojumu ārpus kārtas;
5.7.5. Izpildītājs ir atbildīgs par Transportlīdzekļa saglabāšanu un tā tehnisko stāvokli no pieņemšanas brīža līdz nodošanai Pasūtītājam;
5.7.6. Izpildītājs apņemas nodrošināt Pakalpojumu veikšanai speciālistus ar atbilstošu kvalifikāciju un nepieciešamajiem sertifikātiem, un ierīces, aprīkojumu Pakalpojuma kvalitatīvai izpildei ;
5.8. Pasūtītājs apņemas Līgumā noteiktajā kārtībā izpildītiem un pieņemtiem Pakalpojumiem veikt samaksu atbilstoši Līgumā noteiktajai kārtībai un termiņiem.

6. Kvalitāte garantija pakalpojumam un rezerves daļām
6.1. Pakalpojumiem – veiktajiem darbiem (garantijas, ārpusgarantijas Pakalpojumiem, tehniskās apkopes darbiem), pielietotajām rezerves detaļām un materiāliem jāatbilst ražotāja kvalitātes standartiem, tehniski normatīvai dokumentācijai, ražotāja noteiktajām tehnoloģijām un metodēm, pielietotajiem materiāliem un rezerves detaļām ir jābūt drošām lietošanā.
6.2. Garantijas spēkā esamību un tās sākuma datumu apliecina Izpildītāja izsniegts rēķins. Garantijas termiņš ir 24 (divdesmit četri) mēneši.
6.3. [bookmark: _Hlk136497250]Ja garantijas laikā Pasūtītājam ir pamatotas pretenzijas par Pakalpojuma kvalitāti  - ietverot gan veikto Pakalpojumu, Pakalpojumā izmantotos materiālus vai rezerves daļas, Pasūtītāja pilnvarotā persona paziņo par to Izpildītāja pilnvarotajai personai, nosūtot pretenziju ar informāciju par konstatētiem defektiem. Šajā punktā minētā pretenzija pusēm ir saistoša, kas nosūtīta /saņemta, izmantojot 13.1.punktā norādītos Pušu pilnvaroto pārstāvju e-pastus.
6.4. Līguma 6.3.punktā minētajā gadījumā Izpildītājs novērš Pasūtītāja pretenzijā norādītos konstatējumus ne vēlāk kā 3 (trīs) kalendāro dienu laikā no pretenzijas nosūtīšanas/ saņemšanas par saviem (Izpildītāja) līdzekļiem.

7. Pušu atbildība
7.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses, tās darbinieku vai piesaistīto trešo personu un/vai apakšuzņēmēju darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā vai pārkāpjot Līguma noteikumus, nodarot Transportlīdzeklim bojājumu, bojāeju vai pazušanu. Puse, kura ir vainīga līguma noteikumu neizpildīšanā, atlīdzina tās vainas dēļ otrai Pusei nodarītos zaudējumus tiesību aktos noteiktajā kārtībā.
7.2. [bookmark: _Hlk180576071][bookmark: _Hlk180576114]Par Pakalpojuma veikšanas termiņa nokavējumu vai nepienācīgu izpildi Pasūtītājam ir tiesības aprēķināt un pieprasīt Izpildītājam samaksāt līgumsodu 0,1% (nulle, komats, viena procenta) apmērā no savlaicīgi neizpildītās saistības vērtības par katru nokavēto dienu, bet kopumā ne vairāk par 10% (desmit procentiem) no neizpildītās saistības apmēra.
7.3. [bookmark: _Hlk180576180]Par Pakalpojuma samaksas nokavējumu, ja Izpildītājs izpildījis Pakalpojumu atbilstošā apjomā, kvalitatīvi un termiņā, Izpildītājam ir tiesības aprēķināt un pieprasīt Pasūtītājam samaksāt līgumsodu 0,1% (nulle, komats, viena procenta) apmērā no neapmaksātā rēķina summas par katru nokavēto dienu, bet ne vairāk par 10% (desmit procentiem) no neizpildītās saistības apmēra.
7.4. Ja Izpildītāja vai piesaistīto sadarbības partneru (apakšuzņēmēju, piegādātāju u.tml.) personu vainas dēļ Pasūtītājam ir uzlikts administratīvais sods - naudas sods, ko Pasūtītājs ir samaksājis, tad Pasūtītājam ir tiesības regresa kārtībā vērsties pret Izpildītāju un pieprasīt samaksāt Pasūtītājam naudas summu tādā apmērā, kādā Pasūtītājs ir samaksājis naudas sodu. Naudas soda samaksu apliecina bankas apstiprināts maksājuma dokuments. Izpildītājam šādā gadījumā ir pienākums bez jebkādiem iebildumiem samaksāt Pasūtīja regresa prasījumā norādīto naudas summu pilnā apmērā 10 (desmit) darba dienu laikā no regresa prasījuma saņemšanas dienas.
7.5. Par Līguma 7.4.punkta termiņa nokavējumu Pasūtītājam ir tiesības aprēķināt un pieprasīt Izpildītājam samaksāt līgumsodu 0,1% (nulle, komats, viena procenta) apmērā no kopējās regresa prasījuma summas par katru nokavēto dienu, bet ne vairāk kā 10% (desmit procentiem) no kopējās regresa prasījuma summas.
7.6. Līgumsodu samaksa tiek veikta saskaņā ar otras Puses izrakstītajiem rēķiniem, rēķinā norādītajā termiņā, kas nevar būt īsāks par 10 (desmit) kalendāra dienām no attiecīgā rēķina nosūtīšanas dienas. Pasūtītājam ir tiesības vienpusējā kārtā līgumsoda un nokavējuma procentu apmērā samazināt Izpildītājam izmaksājamo atlīdzību, kas norādīta Izpildītāja rēķinā.
7.7. Līgumsoda samaksa neatbrīvo attiecīgo Pusi no zaudējumu atlīdzināšanas un pārējo ar šo Līgumu uzņemto saistību izpildes.
7.8. Ja VID apturēs Izpildītāja saimniecisko darbību, Pasūtītājs ievēros likuma „Par nodokļiem un nodevām” 34.1pantā noteiktā prasības.
7.9. Izpildītājs garantē un apliecina, ka Izpildītājs, Pakalpojuma izpildei piesaistītās personas (apakšuzņēmējs, sadarbības partneris u.tml.), kā arī (pēc pienācīgas pārbaudes) Līguma izpildei izmantoti materiāli/iekārtas, pārstrādes (ražošanas) procesā izmantotie dzelzs un tērauda izejmateriāli, materiālu/iekārtu piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo Pasūtītājam.
7.10. Izpildītājs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 7.9. punktā norādītās tiesiskās normas, sankcijas un ierobežojumus.

8. Līguma grozīšana, papildināšana un izbeigšanas kārtība
8.1. Jebkuras izmaiņas vai papildinājumi Līgumā tiek noformēti rakstveidā un kļūst par Līguma neatņemamu sastāvdaļu pēc tam, kad tos parakstījušas abas Puses, izņemot Līguma punkti, kur noteikta kontaktinformācija un rekvizīti, kuri, ievērojot Līguma 8.7.punktā noteikto, tiks uzskatīti par grozītiem no attiecīgas Puses pārstāvēt tiesīgās personas parakstīta paziņojuma saņemšanas brīža bez Pušu atsevišķas rakstiskas vienošanās.
8.2. Pusēm, abpusēji rakstveidā vienojoties, ir tiesības jebkurā brīdī izbeigt Līguma darbību pirms tā termiņa beigām.
8.3. Puses ir tiesīgas vienpusēji izbeigt Līguma darbību, par to rakstveidā paziņojot otrai Pusei vismaz 30 (trīsdesmit) dienas iepriekš.
8.4. Pasūtītājs ir tiesīgs vienpusēji izbeigt Līgumu jebkurā no šiem gadījumiem:
8.4.1. Pakalpojumu kvalitāte neatbilst Līguma nosacījumiem;
8.4.2. Izpildītājs neievēro abpusēji saskaņoto Pakalpojuma izpildes termiņu vismaz 15 (piecpadsmit) kalendārās dienas;
8.4.3. Izpildītājs nevar nodrošināt Pakalpojumus par Līgumā noteikto cenu vai bez saskaņošanas ar Pasūtītāju maina Pakalpojumu cenu;
8.4.4. Izpildītājs nepilda vai nekvalitatīvi pilda Līgumā noteiktos pienākumus;
8.4.5. tiek apturēta vai pārtraukta Izpildītāja saimnieciskā darbība, vai uzsākts maksātnespējas process, vai Izpildītājs tiek atzīts par maksātnespējīgu, vai tā darbība tiek izbeigta vai pārtraukta;
8.4.6. [bookmark: _Hlk179462032]Izpildītājs ar kompetentās institūcijas konkurences jomā lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās.
8.5. Ja Līgums tiek izbeigts saskaņā ar Līguma 8.4.punkta noteikumiem, Pasūtītājs  nosūta par to rakstisku paziņojumu Izpildītājam uz oficiālo elektronisko adresi (parakstīts ar drošu elektronisko parakstu) vai pa pastu. Līgums tiek uzskatīts par izbeigtu Pasūtītāja noteiktajā termiņā, kas 8.4.1.-8.4.4.punktos noteiktajos gadījumos nevar būt īsāks par 8 (astoņām) kalendāra dienām no Paziņojuma nosūtīšanas dienas, bet Līguma  8.4.5.-8.4.6.punktos noteiktajos gadījumos – nekavējoties.
8.6. Pusēm ir tiesības vienpusēji izbeigt Līgumu, ja nav iespējams izpildīt Līgumu vai veikt maksājumu tādēļ, ka Līguma otrai Pusei, tā valdes vai padomes loceklim, patiesā labuma guvējam, pārstāvēttiesīgai personai vai prokūristam vai personai, kura ir pilnvarota pārstāvēt Līguma otru pusi darbībās, kas saistītas ar filiāli, vai personālsabiedrības biedram ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai ir radušās pamatotas aizdomas, ka Līguma otra Puse ir veikusi darbības, kas ir vērstas uz sankciju režīma neievērošanu, apiešanu vai sadarbību ar sankciju subjektiem.
Šajā gadījumā Puse, kurai ir radušās aizdomas par šajā punktā minēto, nosūta otrai Pusei rakstisku paziņojumu uz otras Puses oficiālo elektronisko adresi (parakstīts ar drošu elektronisko parakstu) vai pa pastu un Līgums tiek izbeigts nekavējoties.
8.7. Mainoties Pušu rekvizītiem, Pušu kontaktpersonām, pilnvarotajiem pārstāvjiem un/vai Līgumā noteiktajiem e-pastiem (t.sk. 3.10., 13.1. un 14.punkti), attiecīgā Puse nekavējoties informē rakstiski otru Pusi, norādot informāciju par izmaiņām, ar vēstuli, kuru parakstījusi attiecīgās Puses persona ar pārstāvības tiesībām (ja attiecināms, atbilstošu pilnvarojumu) un šī vēstule ir uzskatāma par Līguma neatņemamu sastāvdaļu (bez rakstiskas vienošanās par grozījumiem Līgumā).
8.8. Uz elektronisko adresi nosūtītos paziņojumus Puses uzskatīs par saņemtiem 2 (divu) dienu laikā pēc to nosūtīšanas vai ātrāk, ja ir saņemts apstiprinājums par paziņojuma saņemšanu.
8.9. [bookmark: _Hlk180403104]Ja Līgumā noteiktā kopējā līgumcena no Izpildītāja neatkarīgu izmaksu sadārdzinājuma dēļ tiek apgūta ātrāk nekā Līguma 2.1.punktā noteikts Pakalpojuma nodrošināšanai noteiktais termiņš, Līgumā noteiktā kopējā līgumcena var tikt palielināta saskaņa ar Publisko iepirkumu likuma (PIL) 61.pantu un šis palielinājums nedrīkst pārsniegt 10% (divdesmit procenti) no sākotnējās Līgumā noteiktās kopējās līgumcenas.
8.10. Līguma pirmstermiņa izbeigšanas gadījumā, Puses nokārto visas saistības, kādas ir radušās līdz faktiskajam Līguma izbeigšanas brīdim. Ja Līguma 8.6. punktā piemēroto sankciju dēļ Pasūtītājam nav tiesības veikt samaksu Izpildītājam, Pasūtītājs atliek samaksas veikšanu un samaksai noteiktie termiņi tiek pagarināti līdz brīdim, kad pret Izpildītāju tiek atceltas sankcijas un maksājumus ir iespējams veikt.

9. Nepārvaramā vara (force majeure)
9.1. [bookmark: _Hlk179464205][bookmark: _Hlk179464235][bookmark: _Hlk179464261][bookmark: _Hlk179464298]Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši piegādes/pakalpojumu sniegšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi  padara par neiespējamu.
9.2. [bookmark: _Hlk179464312]Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi attiecīgajai Pusei iespējama, bet ne vēlāk kā 14 (četrpadsmit) kalendāra dienu laikā no nepārvaramas varas apstākļu iestāšanās brīža. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kuri pēdējai radušies.
9.3. Ja nepārvaramas varas apstākļi turpinās ilgāk par 30 (trīsdesmit) kalendāra dienām, katrai no Pusēm ir tiesības vienpusēji izbeigt Līgumu. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
9.4. Nepārvaramas varas apstākļu iestāšanās gadījumā saistību izpildes termiņš tiek pagarināts uz laiku, kurā darbojas nepārvaramas varas apstākļi un to radītās sekas. Šis noteikums ir attiecināms tikai uz tām saistībām, kuru izpilde tiek tādējādi kavēta.
9.5. Ja iepriekš minētie apstākļi ilgst vairāk nekā mēnesi, katrai Pusei ir tiesības atteikties no tālākas Līguma saistību izpildes un nevienai no Pusēm nav tiesības prasīt, lai otra Puse atlīdzinātu jebkura rakstura zaudējumus.

10. Komercnoslēpuma saistības
10.1. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.
10.2. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu, un nodrošina, lai pienākumu saglabāt Pušu komercnoslēpumu zina visas Izpildītāja personas, kas piedalās Pakalpojuma veikšanā.

11. Personas datu aizsardzība
11.1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un šajā Līgumā noteikto saistību (Pakalpojuma) izpildes nodrošināšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām, tajā skaitā, Eiropas Parlamenta un Padomes Regulu (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citiem tiesību aktiem personas datu aizsardzības jomā.
11.2. Puses nodrošina Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
11.3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
11.4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
11.5. Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
11.6. Puses nodrošina saņemto personas datu dzēšanu pēc apstrādes uzdevumu izpildes, tiklīdz izbeidzas pienākums vai nepieciešamība tos apstrādāt.


12. Strīdu risināšanas un tiesību aktu piemērošanas kārtība
12.1. Visus strīdus un domstarpības, kas ir radušās Pusēm Līguma izpildes gaitā, Puses risina pārrunu ceļā. Ja Puses nepanāk vienošanos pārrunu ceļā, strīdi tiek izskatīti Latvijas Republikas tiesību aktos noteiktajā kārtībā vispārējās jurisdikcijas tiesā.
12.2. Visu Līgumā minēto saistību izpildi Puses veic saskaņā ar Līgumu un Latvijas Republikas tiesību aktiem.
13. Citi noteikumi
13.1. Līgumā noteikto pienākumu veikšanai tiek norādītas šādas Pušu kontaktpersonas – pilnvarotās personas, kas ir tiesīgas risināt visus jautājumu par Līgumā noteikto saistību izpildi, t.sk. veikt saraksti par Pakalpojuma izpildes vai neizpildes, nekvalitatīvas izpildes vai kavētas izpildes jautājumiem, saskaņot Tāmi pēc Diagnostikas, saskaņot Pakalpojuma izmaiņas saskaņotajā Tāmē, parakstīt Pakalpojuma pieteikumu vai Servisa pakalpojuma pieteikum, ja nepieciešams - pretenziju / iebildumu, parakstīt Transportlīdzekļa/Pakalpojuma nodošanas – pieņemšanas aktu (vai darba uzdevumu/darba lapu):
13.1.1. Pasūtītāja Atbildīgā persona: __________________, tel. __________ vai mob.tel. ______________, e-pasts: _______________________;
13.1.2. Izpildītāja Atbildīgā persona: __________________, tel. __________ vai mob.tel. ______________, e-pasts: _______________________.
13.2. Līgums stājas spēkā ar tā parakstīšanas brīdi un ir spēkā līdz pušu saistību pilnīgai izpildei.
13.3. Nevienai no Pusēm nav tiesību nodot savas tiesības un pienākumus trešajai pusei bez otras līgumslēdzējas Puses rakstveida piekrišanas.
13.4. Jautājumos, kas nav atrunāti Līgumā, Puses vadās no Latvijas Republikas tiesību aktiem.
13.5. Ja spēku zaudē viens vai vairāki Līguma noteikumi, pārējie Līguma noteikumi paliek spēkā, ciktāl tos satura ziņā neatceļ spēku zaudējošie Līguma noteikumi un tiek saglabāts Līguma mērķis.
13.6. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt Līguma noteikumu tulkošanu.
13.7. Puses Līgumu paraksta ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams Pušu parakstīts Līgums elektroniskā formātā.
13.8. Līguma neatņemama sastāvdaļa ir: __._._202_. Piegādes līgums Nr.___ ar piegādes līgumam pievienoto Tehnisko specifikāciju / Tehnisko piedāvājumu un Transportlīdzekļu ražotāja Garantijas noteikumiem.

14. Pušu rekvizīti
14.1. Pasūtītājs: Valsts darba inspekcija, vienotais reģistrācijas Nr.90000032077, juridiskā adrese: K. Valdemāra iela 38 k1, Rīga, LV-1010, Latvija. Banka: Valsts kase, konta Nr. LV11TREL2180397009000, bankas SWIFT kods: TRELLV22.

Pakalpojumu pieņēmējs (Pasūtītāja struktūrvienība): Valsts akciju sabiedrība “Latvijas dzelzceļš” (struktūrvienības nosaukums)__________. Adrese: ______. Kontaktinformācija _____.

14.2. Izpildītājs: [Izvēlētā pretendenta nosaukums], vienotais reģistrācijas Nr._______________, PVN reģistrācijas Nr._______________, juridiskā adrese: _______________, banka: _______________, konta Nr. _______________, SWIFT kods: _______________.

